ai4bharat/Pralekha huggingface dataset:
ஜவுளித்துறை அமைச்சகம்
கோவிட்-19 தொற்றில் இருந்து பாதுகாத்துக் கொள்ளத் தேவைப்படும் பிபிஇ முழு அங்கிக்கான மாதிரிகளை என்ஏபிஎல் அங்கீகரித்துள்ள ஆய்வுக்கூடங்கள் பரிசோதித்து வருகின்றன
கோவிட்-19 தொற்றில் இருந்து பாதுகாத்துக் கொள்ள தேவைப்படும் பிபிஇ முழு அங்கிகளை பரிசோதிப்பதற்காக 1. தென்னிந்திய ஜவுளி ஆராய்ச்சி கூட்டமைப்பு கோயம்புத்தூர், 2. டி.ஆர்.டி.ஓ-ஐ.என்.எம்.ஏ.எஸ், புதுதில்லி 3. கனரக இராணுவ வாகனத் தொழிற்சாலை, ஆவடி, சென்னை 4. சிறிய அளவு ஆயுதங்கள் தொழிற்சாலை, கான்பூர், உத்தரப்பிரதேசம், 5. இராணுவத் தளவாட தொழிற்சாலை, கான்பூர், உத்திரப்பிரதேசம், 6. இராணுவத் தளவாட தொழிற்சாலை, முரத்நகர், உத்திரப்பிரதேசம் 7. இராணுவத் தளவாட தொழிற்சாலை, ஆம்பெர்நாத், மகாராஷ்டிரம் 8. உலோக & ஸ்டீல் தொழிற்சாலை இஷாப்பூர், மேற்குவங்கம் என எட்டு ஆய்வுக்கூடங்களுக்கு தற்போது அனுமதி அளிக்கப்பட்டு உள்ளது. இந்த ஆய்வுக்கூடங்கள் அனைத்தும் என்ஏபிஎல் அமைப்பால் அங்கீகரிக்கப்பட்டு உள்ளன.
மத்திய அரசின் சுகாதாரம் & குடும்பநல அமைச்சகம் மார்ச் 2 ல் வெளியிட்டுள்ள தொழில்நுட்ப தரங்களின் தேவைகளுக்கு ஏற்ப இந்த அங்கிகள் இருக்கிறதா என்பதை உறுதிப்படுத்துவதற்கு பரிசோதனைகள் செய்யப்படுகின்றன. பிபிஇ முழு அங்கிகளை உற்பத்தி செய்பவர்களிடம் இருந்து பெறப்படும். மூலவடிவ மாதிரிகள் ஒவ்வொன்றும் பரிசோதனையில் அங்கீகரிக்கப்பட்ட பிறகு பிரத்யேக சான்றிதழ் அடையாளம் வழங்குவதற்கான விரிவான செயல்முறையை ஏப்ரல் 6 ம் தேதி அன்று ஜவுளி அமைச்சகம் வெளியிட்டுள்ளது. இந்த செயல்முறைகளை ஜவுளி அமைச்சகம் ஏப்ரல் 22ம் தேதி மீண்டும் திருத்தி வெளியிட்டுள்ளது.
அனைத்து யூசிசி சான்றிதழ்களின் விவரங்களையும் பொதுமக்கள் சரிபார்த்துக் கொள்வதற்காக டிஆர்டிஓ, ஓ.எஃப்.பி  மற்றும் எஸ்.ஐ.டி.ஆர்.ஏ ஆகியவற்றின் அதிகாரப்பூர்வ வலைத்தளங்களில் பார்வைக்கு கிடைக்கின்றன.
(Visitor Counter : 92
பிரதமர் அலுவலகம்
டைமண்ட் லீக் தொடரில் கோப்பையை வென்ற நீரஜ் சோப்ராவிற்கு பிரதமர் பாராட்டு
டைமண்ட் லீக் தொடரின் ஈட்டி எறிதல் பிரிவில் நீரஜ் சோப்ரா கோப்பையை வென்றதன் மூலம் இத்தொடரின் வரலாற்றில் இந்தியர் ஒருவர் முதல் முறையாக வென்று சாதனையை படைத்திருக்கிறார் என்று பிரதமர் திரு நரேந்திர மோடி பாராட்டு தெரிவித்துள்ளார்.
பிரதமர் தனது ட்விட்டர் பதிவில் கூறியிருப்பதாவது;
“புகழ்பெற்ற டைமண்ட் லீக் தொடரில் கோப்பையை வென்று வரலாறு படைத்துள்ள முதல் இந்திய வீர்ர் நீரஜ் சோப்ராவுக்கு வாழ்த்துக்கள். அவர் சிறந்த அர்ப்பணிப்பு மற்றும் நிலைத்தன்மையை வெளிப்படுத்தினார். அவரது தொடர் வெற்றிகள் இந்திய தடகளத்துறையில் மேற்கொள்ளப்பட்டு வரும் மேம்பாட்டு செயல்களை வெளிக் காட்டுகின்றன”.
------------
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
209.67 கோடி 93.94 கோடி 2-வது தவணை மற்றும் 13.52 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 26,58,755 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 99,879. கொவிட் சிகிச்சை பெறுபவர்கள் எண்ணிக்கை 0.23 சதவீதமாக உள்ளது.
குணமடைந்தோர் விகிதம் தற்போது 98.59 சதவீதம்
கடந்த 24 மணி நேரத்தில் 12,783 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,37,12,218 என அதிகரித்துள்ளது.
கடந்த 24 மணி நேரத்தில் 11,539 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.24 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,07,680 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1853381
புவி அறிவியல் அமைச்சகம்
மத்திய அமைச்சர் டாக்டர் ஜிதேந்திர சிங்குடன் கடற்படைத் தளபதி அட்மிரல் ஆர் ஹரி குமார் சந்திப்பு
மத்திய அமைச்சர் டாக்டர் ஜிதேந்திர சிங்கைச் சந்தித்த கடற்படைத் தளபதி அட்மிரல் ஆர் ஹரி குமார், இந்தியாவின் "நீலப் பொருளாதாரத்தின்" ஜோதியாக விளங்கும் "ஆழ்கடல் இயக்கத்தில்" ஒத்துழைப்பை மேம்படுத்துவதற்கான வழிமுறைகளைப் பற்றி அமைச்சருடன் ஆலோசனை மேற்கொண்டார்.
அப்போது பேசிய மத்திய அறிவியல் மற்றும் தொழில்நுட்பத்துறை இணை அமைச்சரும் ; புவி அறிவியல் துறை இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங், இந்தியாவின் ஆழ்கடலை வளங்களுக்காக ஆராய்வதற்கும், கடல் வளங்களின் நிலையான பயன்பாட்டிற்காக ஆழ்கடல் தொழில்நுட்பங்களை உருவாக்குவதற்கும் ஆழ்கடல் இயக்கம் வடிவமைக்கப்பட்டுள்ளது என்றார்.
இந்தியாவின் எதிர்காலப் பொருளாதாரத்தில் முக்கியமான தாக்கத்தை இது ஏற்படுத்தும் என்று அவர் கூறினார். கடந்த ஆண்டு செங்கோட்டையில் இருந்து பிரதமர் திரு நரேந்திர மோடி சுதந்திர தின உரை நிகழ்த்திய போது, 21-ம் நூற்றாண்டில் ஆழக்கடல் திட்டம் இந்தியாவின் வளர்ச்சியை புதிய உயரத்திற்கு கொண்டு செல்லும் என்று கூறியதை அமைச்சர் நினைவு கூர்ந்தார்.
ஆழ்கடல் இயக்கம் என்பது இந்திய அரசின் நீலப் பொருளாதார முன்முயற்சிகளுக்கு ஆதரவளிக்கும் பணி முறை திட்டமாகும்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1791522
பாதுகாப்பு அமைச்சகம்
விமானப் படை மத்திய கணக்கு அலுவலகத்தின் 75-வது ஆண்டு விழாவை ஒட்டி சிறப்பு உறையை விமானப் படை தளபதி வெளியிட்டார்
விமானப் படை மத்திய கணக்கு அலுவலகத்தின் 75-வது ஆண்டு விழாவை ஒட்டி, 2021 ஆகஸ்ட் 9 அன்று அவ்வலுவலகத்திற்கு விமானப் படை தளபதி ஏர் சீஃப் மார்ஷல் ஆர் கே எஸ் பதூரியா வருகை புரிந்தார். ராணுவ தபால் சேவையுடன் இணைந்து சிறப்பு உறை ஒன்று வெளியிடப்பட்டது.
விமானப்படையின் அனைத்து பிரிவுகள் மற்றும் நிலைகளில் உள்ளவர்களின் ஊதியம், படிகள், வருங்கால வைப்புத்தொகை உள்ளிட்ட கணக்குகளுக்கான தலைமை அலுவலகமாக விமானப் படை மத்திய கணக்கு அலுவலகம் விளங்குகிறது.
1945-ம் ஆண்டு ராயல் அக்கவுன்ட்ஸ் பேஸ் பம்பாயில் தொடங்கப்பட்டதில் இருந்து விமானப் படை மத்திய கணக்கு அலுவலகத்தின் பயணம் ஆரம்பிக்கிறது. 1946-ல் சென்னைக்கு மாற்றப்பட்ட இந்த அலுவலகம், 1947-ம் ஆண்டு புதுதில்லிக்கு மாற்றப்பட்டது.
புதிய தொழில்நுட்பங்களை பயன்படுத்தும் விமானப் படை மத்திய கணக்கு அலுவலகம், முறையான கணக்கு தீர்வுகளுடன் விமானப்படையினருக்கு உத்வேகம் அளித்து வருகிறது. சிறப்பான பங்களிப்புக்காக, ‘விமானப்படை தலைவர் பட்டயம்’ விமானப் படை மத்திய கணக்கு அலுவலகத்திற்கு 2020-ம் ஆண்டு வழங்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1744111
நிதி அமைச்சகம்
மத்திய அரசு ரூ.17,000 கோடி ஜிஎஸ்டி இழப்பீட்டுத் தொகையை மாநிலங்கள் மற்றும் யூனியன் பிரதேசங்களுக்கு விடுவித்துள்ளது
2022 ஏப்ரல் முதல் ஜூன் வரையிலான காலத்திற்கு ஜிஎஸ்டி இழப்பீட்டுத் தொகையாக, மாநிலங்கள் மற்றும் யூனியன் பிரதேசங்களுக்கு, ரூ.17,000 கோடியை, மத்திய அரசு 24.11.2022 அன்று விடுவித்தது. மேற்குறிப்பிட்ட தொகை உட்பட 2022-23-ஆம் ஆண்டில் இதுவரை மாநிலங்கள் மற்றும் யூனியன் பிரதேசங்களுக்கு மொத்த இழப்பீட்டுத் தொகையாக ரூ.1,15,662 கோடி விடுவிக்கப்பட்டுள்ளது.
இதில் தமிழ்நாட்டிற்கு ரூ.1,188 கோடியும், புதுச்சேரிக்கு ரூ.73 கோடியும் விடுவிக்கப்பட்டுள்ளது.
2022 அக்டோபர் வரை மொத்த வரிவசூல் ரூ.72,147 கோடி மட்டுமே என்றாலும் கூட, எஞ்சிய தொகையான ரூ.43,515 கோடியை மத்திய அரசு தனது சொந்த நிதி ஆதாரங்களிலிருந்து விடுவித்துள்ளது. இந்த ஆண்டு மார்ச் மாத இறுதிவரை வசூலாகும் என்று மதிப்பிடப்பட்டுள்ள மொத்த வரியின் மாநிலங்களுக்கான இழப்பீட்டுத் தொகை முன்கூட்டியே விடுவிக்கப்பட்டுள்ளது. இந்த நிதியாண்டில் மாநிலங்கள், தங்களின் திட்டங்களை குறிப்பாக மூலதனச் செலவுகளை உறுதி செய்ய உதவும் வகையில் இந்த முடிவு எடுக்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1878840
பிரதமர் அலுவலகம்
முன்னாள் மத்தியமைச்சர் திரு திக்விஜய்சிங் ஜலா மறைவுக்கு பிரதமர் இரங்கல்
முன்னாள் மத்திய அமைச்சர் திரு திக்விஜய்சிங் ஜலா மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
சுட்டுரையில் பிரதமர் விடுத்துள்ள செய்தியில், ‘‘ முன்னாள் மத்திய அமைச்சர் திரு திக்விஜய்சிங் ஜலா மறைவால் வேதனையடைந்தேன்.
குஜராத் மற்றும் தேசிய அரசியலில் அவர் முக்கிய பங்காற்றினார். அவரது சமூக சேவை மற்றும் சுற்றுச்சூழல் ஆர்வத்துக்காக அவர் நினைவு கூரப்படுவார். அவரது குடும்பத்துக்கு இரங்கல்கள். ஓம் சாந்தி.’’ என குறிப்பிட்டுள்ளார்.
ரசாயனம் மற்றும் உரங்கள் அமைச்சகம்
மருத்துவ உபகரணங்களுக்கான புதிய எம் டடெக் படிப்பை கவுகாத்தி, ஹைதராபாத் மற்றும் மொகாலியில் உள்ள தேசிய மருந்து கல்வி மற்றும் ஆராய்ச்சி நிறுவனங்கள் அறிமுகம்
அதிகரித்து வரும் சர்வதேச மருத்துவ தேவைகளை பூர்த்தி செய்யும் மருத்துவ உபகரணங்கள் துறை, அறிவியலில் வளர்ந்து வரும் பிரிவாக உள்ளது. இதில் புதிய தொழில்நுட்பங்களை உருவாக்குவதற்கும், இதர மேம்பாடுகளுக்கும் பயிற்சி பெற்ற நிபுணர்கள் தேவை.
இதை கருத்தில் கொண்டு, முறையான பயிற்சி பெற்ற நிபுணர்களை உருவாக்குவதற்காக, மருத்துவ உபகரணங்களுக்கான புதிய எம் டடெக் படிப்பை கவுகாத்தி, ஹைதராபாத் மற்றும் எஸ் ஏ எஸ் நகரில்  உள்ள தேசிய மருந்து கல்வி மற்றும் ஆராய்ச்சி நிறுவனங்கள் அறிமுகம் செய்துள்ளன.
இதற்கான பதிவுகள் 2020 அக்டோபர் 22 அன்று தொடங்கி உள்ளன. இந்தப் படிப்பில் சேர்வதற்கான குறைந்தபட்ச கல்வித் தகுதி பி பார்மா/பார்ம் டி/எம் எஸ் சி/பி டெக்/பி ஈ/எம் பி பி எஸ்/பி டி எஸ்/பி வி எஸ் சி ஆகும்.
இந்தப் படிப்புக்கு ஒவ்வொரு ஆண்டும் கவுகாத்தி, ஹைதராபாத் மற்றும் மொகாலியில் உள்ள தேசிய மருந்து கல்வி மற்றும் ஆராய்ச்சி நிறுவனங்களில் தலா 10 மாணவர்கள் சேர்த்துக் கொள்ளப்படுவார்கள்.
பதிவு செய்து கொள்வதற்கான கடைசி தேதி 2020 நவம்பர் 15 ஆகும். தேசிய மருந்து கல்வி மற்றும் ஆராய்ச்சி நிறுவனங்களின் ஒருங்கிணைந்த நுழைவுத் தேர்வு 2020 டிசம்பர் 4 அன்று நடைபெறும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1667091
----
(Visitor Counter : 111
பிரதமர் அலுவலகம்
காமன்வெல்த் விளையாட்டுப் போட்டிகளில் பதக்கம் வென்றவர்களுக்குப் பிரதமர் பாராட்டு தெரிவித்துள்ளார்
காமன்வெல்த் விளையாட்டுப் போட்டிகளில் பதக்கம் வென்றவர்களுக்குப் பிரதமர் திரு. நரேந்திர மோடி பாராட்டு தெரிவித்துள்ளார்.
பளுதூக்கும் வீர்ர்கள், வீராங்கனைகளுக்குப் பாராட்டு தெரிவித்துள்ள பிரதமர், “ராகல வெங்கட் ராகுல் தங்கப்பதக்கம் வென்றது பெருமிதத்துக்குரியது. பளுதூக்கும் வீர்ர்கள், வீராங்கனைகளின் அளப்பரிய வெற்றி பளுதூக்குதலை விரும்பி ஏற்க அதிகமான இளைஞர்களுக்கு ஊக்கச்சக்தியாக இருக்கும் என்று நான் நம்புகிறேன்.
மகளிருக்கான 69 கிலோகிராம் பளுதூக்குதல் பிரிவில் தங்கப்பதக்கம் வென்ற பூனம் யாதவை இந்தியா பாராட்டுகிறது. பளுதூக்குதலில் அவரது அர்ப்பணிப்பு உண்மையிலேயே வியக்கத்தக்கதாகும்” என்று கூறியுள்ளார்.
துப்பாக்கி சுடும் வீர்ர்கள், வீராங்கனைகளைப் பாராட்டியுள்ள பிரதமர், “2018-ம் ஆண்டின் காமன்வெல்த் போட்டிகளில் நமது நாட்டின் துப்பாக்கிச்சுடும் வீர்ர்களும், வீராங்கனைகளும் சிறந்து விளங்குகின்றனர். மனு பாக்கர் தனது மிகச் சிறந்த திறனைத் தொடர்ந்து வெளிப்படுத்தி மகளிருக்கான 10 மீட்டர் ஏர்பிஸ்டல் பிரிவில் தங்கம் வென்றுள்ளார். அவருக்கு எனது வாழ்த்துக்கள்.
மகளிருக்கான 10 மீட்டர் ஏர்பிஸ்டல் பிரிவில் ஹீனா சித்து வெள்ளிப் பதக்கம் வென்றது மகிழ்ச்சி அளிக்கிறது. அவருக்கு எனது பாராட்டுக்கள். அவரின் எதிர்காலச் செயல்பாடுகளுக்கு நல்வாழ்த்துக்கள்.
நம்பிக்கை அளிக்கும் துப்பாக்கிச் சுடும் வீர்ர் ரவிக்குமார் ஆடவருக்கான 10 மீட்டர் ஏர்ரைபிள் பிரிவில் வெண்கலப் பதக்கம் வென்றுள்ளார். அவரது வெற்றி குறித்து ஒவ்வொரு இந்தியரும் பெருமிதம் கொள்கிறார்கள். துப்பாக்கிச்சுடும் இந்த இளம் வீர்ர், விளையாட்டுத் துறைக்கு வளமான பங்களிப்பைச் செய்திருக்கிறார்” என்றும் கூறியுள்ளார்.
(Visitor Counter : 124
ஆயுஷ்
உலக பாரம்பரிய மருத்துவ மையம் அமைப்பதற்கான உடன்படிக்கையில் மத்திய ஆயுஷ் அமைச்சகம் மற்றும் உலக சுகாதார அமைப்பு கையெழுத்து
குஜராத்தின் ஜாம்நகரில் உலக சுகாதார அமைப்பின் உலகப் பாரம்பரிய மருத்துவ மையம் அமைப்பதற்கான ஒப்பந்தத்தில் உலக சுகாதார அமைப்புடன் மையத்தின் தாயகமான இந்தியாவின் ஆயுஷ் அமைச்சகம் கையெழுத்திட்டுள்ளது. இதன் இடைக்கால அலுவலகம் குஜராத்தின் ஆயுர்வேத ஆராய்ச்சி மற்றும் பயிற்சி நிறுவனத்தில் இயங்கும். மத்திய அரசின் 250 மில்லியன் அமெரிக்க டாலர் முதலீட்டுடன் இந்த மையம் செயல்படும். உலக மக்களின் ஒட்டுமொத்த சுகாதாரத்தை முன்னேற்றுவதற்கான, உலகம் முழுவதும் உள்ள பாரம்பரிய மருத்துவ வளத்தை நவீன அறிவியல் மற்றும் தொழில்நுட்பம் மூலமாக மேம்படுத்துவதே இதன் நோக்கமாகும்.
ஜெனிவாவில் மார்ச் 25-ம்தேதி மத்திய ஆயுஷ் அமைச்சகத்தின் செயலர் வைத்யா ராஜேஷ் கொட்டேச்சா, உலக சுகாதார அமைப்பின் தலைமை இயக்குநர் டாக்டர் டெட்ரோஸ் அதானம் கெப்ரியேசஸ் ஆகியோர் ஒப்பந்தத்தில் கையெழுத்திட்டனர். இந்த மையத்தை நிறுவுவதற்கு கடந்த மாதம் மத்திய அமைச்சரவை ஒப்புதல் அளித்திருந்தது.
இந்த வரலாற்றுச் சிறப்பு மிக்க நிகழ்வு குறித்து செய்தி வெளியிட்டுள்ள பிரதமர் திரு நரேந்திர மோடி, ‘’ உலகப் பாரம்பரிய மருத்துவ மையத்தை உருவாக்குவதற்கான ஒப்பந்தம் கையெழுத்தாகி இருப்பதை அறிந்து உள்ளம் பெருமகிழ்ச்சியால் நிறைந்துள்ளது. பல்வேறு முன்முயற்சிகள் மூலம் நமது அரசு மேற்கொண்ட இடையறாத முயற்சிக்கு பலன் கிட்டியுள்ளது. ஜாம் நகரில் அமையவுள்ள இந்த உலக மையம், உலகின் சிறந்த சுகாதாரத் தீர்வுகளை வழங்கும்’’ எனக் கூறியுள்ளார்.
நமது பிரதமர் திரு நரேந்திர மோடியின் முயற்சிகளின் காரணமாக தமது அமைச்சகத்திற்கு இந்தப் பெருமை கிட்டியுள்ளதாக ஆயுஷ் அமைச்சர் திரு சர்பானந்த சோனோவால் இந்த நிகழ்ச்சியில் பேசிய போது குறிப்பிட்டார்.
இந்த நிகழ்ச்சியில் பேசிய உலக சுகாதார அமைப்பின் தலைமை இயக்குநர் டாக்டர் டெட்ரோஸ் அதானம் கெப்ரியேசஸ், இந்திய அரசின் முன்முயற்சியைப் பாராட்டினார். பாரம்பரிய மருத்துவ வளத்தை நவீன அறிவியல் மற்றும் தொழில்நுட்பம் மூலமாக இந்த மையம் மேம்படுத்தும் என அவர் குறிப்பிட்டார்.
இந்த மையத்திற்கான பூமிபூஜை அடுத்த மாதம் 21-ந்தேதி பிரதமர் திரு நரேந்திர மோடி முன்னிலையில் நடைபெறும்.
மேலும் கூடுதல் விவரங்களுக்கு ஆங்கிலச் செய்திக்குறிப்பைக் காணவும். https://pib.gov.in/PressReleasePage.aspx?PRID=1809948
அறிவியல் மற்றும் தொழில்நுட்பத்துறை
அறிவியல், தொழில்நுட்பக் கொள்கையை வரையறுக்க, குரலற்றவர்களின் குரலையும் பதிவு செய்யும் முயற்சி
அறிவியல், தொழில்நுட்பக் கொள்கை ஒன்றை வரையறுப்பதற்கு குரல் எழுப்ப முடியாதவர்களும் சமுதாய வானொலி மூலமாக குரல் கொடுக்கும் முயற்சியை, இந்தியா முதன்முறையாக மேற்கொண்டுள்ளது.
மத்திய அரசின் முதன்மை அறிவியல் ஆலோசகர் அலுவலகத்துடன் இணைந்து மத்திய அறிவியல் தொழில் நுட்பத்துறை, அறிவியல் தொழில்நுட்பம் புதுமைக்கொள்கை  கொள்கையை வரையறுப்பதற்கான முயற்சியை மேற்கொண்டுள்ளது. அடிமட்ட நிலையில் உள்ளவர்களும், தங்களது கருத்துக்களைப் பதிவு செய்யும் வகையில், அனைவரின் கருத்துக்களையும் உள்ளடக்கியதாகக் கொண்ட வழிமுறைகளுடன் கூடிய, பரவலாக்கப்பட்ட கொள்கை மீது கவனம் செலுத்தப்படும். இந்தக் கொள்கையை வரையறுக்கும் முறை, நான்கு விஷயங்களை அடிப்படையாகக் கொண்டிருக்கும். ஏறத்தாழ 15,000 பங்குதாரர்களின் கருத்துக்களைக் கேட்டறியும். சமுதாய வானொலி மூலமாகவும் கருத்துகள் பதிவு செய்யப்படும். சமுதாய வானொலி நிலையங்கள் மூலமாக அறிவியல் தொழில்நுட்பக் கொள்கை குறித்த மக்களின் பதிவுகளைக் கேட்டறிய, மத்திய அறிவியல் தொழில்நுட்பத் துறையின், தேசிய அறிவியல் தொழில்நுட்பத் தொடர்புக் கவுன்சில், புதிய முயற்சியை மேற்கொண்டுள்ளது. நாடு முழுவதும் 291 சமுதாய வானொலி நிலையங்கள் உள்ளன. மண்டலப் பன்முகத்தன்மை, பாலினம், சென்றடையும் திறன் ஆகியவற்றின் அடிப்படையில் 25 சமுதாய வானொலி நிலையங்கள் இதற்காகத் தெரிவு செய்யப்பட்டுள்ளன.  காமன்வெல்த் எஜுகேஷனல் மீடியா சென்டர் ஃபார் ஏசியா என்ற அமைப்பின் மூலமாக, இதற்கான திறன் வளர்த்தல்; கரம் பிடித்து ஆதரவளித்தல்; ஆகியவற்றின் மூலம் இந்த வழிமுறை செயல்படுத்தப்படும்.
அறிவியல் தொழில் நுட்பத்துறையினால் தயாரிக்கப்பட்டுள்ள இந்தக் கொள்கையின் உள்ளடக்கம் 13 இந்திய மொழிகளில், தெரிந்தெடுக்கப்பட்ட சமுதாய வானொலி நிலையங்கள் மூலமாக 1 ஆகஸ்ட் 2020 முதல் ஒலிபரப்பப்பட்டு வருகின்றன. 30 செப்டம்பர் 2020 வரை தொடர்ந்து ஒலிபரப்பப்படும். இந்த வானொலி நிலையங்கள் மூலமாக சேகரிக்கப்படும், பல்வேறு வடிவத்திலான தரவுகள் மத்திய அறிவியல் தொழில் நுட்பத்துறை, அறிவியல் தொழில்நுட்பம் புதுமைக்கொள்கை 2020 இல் சேர்க்கப்படும். சமுதாய பிரதிநிதிகளுடன், கவனத்துடன் கூடிய கலந்துரையாடல்கள் ஏற்கனவே தொடங்கப்பட்டு விட்டன.
----
(Visitor Counter : 187
சட்டம் மற்றும் நீதித்துறை அமைச்சகம்
அலகாபாத் உயர் நீதிமன்றத்தின் தலைமை நீதிபதியாக, நீதிபதி திரு முனீஷ்வர் நாத் பண்டாரி நியமிக்கப்பட்டார்
இந்திய அரசமைப்பின் 223-வது சட்டப்பிரிவு தமக்கு வழங்கியுள்ள அதிகாரத்தை பயன்படுத்தி, 2021 ஜூன் 26 முதல் அலகாபாத் உயர் நீதிமன்றத்தின் தலைமை நீதிபதியாக செயல்பட நீதிபதி திரு முனீஷ்வர் நாத் பண்டாரியை குடியரசு தலைவர் நியமித்துள்ளார். அலகாபாத் உயர் நீதிமன்றத்தின் தலைமை நீதிபதி, நீதிபதி திரு சஞ்சய் யாதவ் ஓய்வு பெறுவதையொட்டி இந்த நியமனம் செய்யப்பட்டுள்ளது. இது தொடர்பான அறிவிப்பை சட்டம் மற்றும் நீதி அமைச்சகத்தின் நீதி துறை இன்று வெளியிட்டுள்ளது.
1983-ம் ஆண்டு மே 29-ம் தேதி நீதிபதி திரு முனீஷ்வர் நாத் பண்டாரி, பி.காம்., எல்.எல்.பி., வழக்கறிஞராக தம்மை பதிவு செய்து கொண்டார். ராஜஸ்தான் உயர் நீதிமன்றம், மத்திய நிர்வாக தீர்ப்பாயம் மற்றும் உச்ச நீதிமன்றம் ஆகியவற்றில் அரசமைப்பு, சிவில், சேவை, தொழிலாளர், குற்றவியல் உள்ளிட்ட வழக்குகளில் அவர் ஆஜராகியுள்ளார்.
ராஜஸ்தான் உயர் நீதிமன்றத்தின் கூடுதல் நீதிபதியாக 2007 ஜூலை 5 அன்றும், நிரந்தர நீதிபதியாக 2008 நவம்பர் 4 அன்றும் அவர் நியமிக்கப்பட்டார். 2019 மார்ச் 15 அன்று அலகாபாத் உயர் நீதிமன்றத்திற்கு அவர் மாற்றம் செய்யப்பட்டார்.
பாதுகாப்பு அமைச்சகம்
ராணுவ தளபதி ஜெய்சால்மர் பயணம்
ராணுவ தளபதி ஜெனரல் எம் எம் நரவானே 2021 ஜூலை 15 அன்று ஜெய்சால்மர் ராணுவ மையத்தை வந்தடைந்தார். தென் மண்டல ராணுவ தளபதி லெப்டினென்ட் ஜெனரல் ஜே எஸ் நய்னுடன் பொக்ரான் துப்பாக்கி சுடும் தளத்துக்கு சென்ற அவர், பல்வேறு துப்பாக்கிகள் மற்றும் உள்நாட்டு உற்பத்தியாளர்கள் தயாரித்த உபகரணங்களின் செயல்பாடுகளை பார்வையிட்டார்.
பின்னர் ஜெய்சால்மர் ராணுவ மையத்திற்கு சென்ற ராணுவ தளபதியிடம், தற்போதைய நிலைமை மற்றும் தயார்நிலை குறித்து மூத்த அதிகாரிகள் விளக்கினர்.
கொனார்க் படை பிரிவினரிடம் உரையாடிய ராணுவ தளபதி, மிகச்சிறந்த பயிற்சி மற்றும் பணித்திறனை தொடர்ந்து கடைப்பிடிக்குமாறு கேட்டுக்கொண்டார்.
படையினரின் பாதுகாப்பு நடவடிக்கைகள் மற்றும் கொவிட்-19 பெருந்தொற்றை எதிர்கொள்வதில் உள்ளாட்சி அதிகாரிகளுக்கு உதவி ஆகியவற்றுக்காக ராணுவத்தினரை ராணுவ தளபதி பாராட்டினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1735914
தகவல் மற்றும் ஒலிபரப்பு அமைச்சகம்
பிரச்சார் பாரதியின் நேரடி ஒளிபரப்புடன் 75வது சுதந்திர தினத்தை கொண்டாடுங்கள்
இந்தாண்டு, 75வது சுதந்திர தினத்தை இந்தியா கொண்டாடுவதால், விடுதலையின் அம்ரித் மகோத்சவத்தை குறிக்கும் வகையில், தூர்தர்ஷன் மற்றும் அகில இந்திய வானொலி ஆகியவை செங்கோட்டையிலிருந்து மாண்புமிகு பிரதமர் திரு நரேந்திர மோடியின் உரையை நேரடியாக ஒளிபரப்பும்.
தூர்தர்ஷன் மற்றும் அகில இந்திய வானொலியின் சுதந்திர தின கொண்டாட்ட ஒளிபரப்புகள், சுதந்திர தினத்துக்கு முதல் நாள், ஆகஸ்ட் 14ம் தேதி மாலை 7 மணியளவில் குடியரசுத் தலைவர் திரு ராம்நாத் கோவிந் நாட்டு மக்களுக்கு விடுக்கும் தகவலுடன் தொடங்கும்.
இந்த ஆகஸ்ட் 15ம் தேதி, சுதந்திரதின கொண்டாட்டங்களில் தூர்தர்ஷனின் நேரடி ஒளிபரப்பில் 40-க்கும் மேற்பட்ட கேமிராக்கள், செங்கோட்டையில், பிரதமர் திரு நரேந்திர மோடி தேசியக் கொடியை ஏற்றும் வரலாற்று சிறப்புமிக்க தருணத்தை பிரம்மாண்டமாக படம்பிடித்து காட்டும்.
அகில இந்திய வானொலியின் தேசிய சேனல்கள், ஒட்டு மொத்த கொண்டாட்டங்களையும் ஆங்கிலம் மற்றும் இந்தி வர்ணனைகளுடன் நேரடியாக ஒலிபரப்பும். அகில இந்திய வானொலி, பல தேசபக்தி மற்றும் கலாச்சார நிகழ்ச்சிகளை நாள் முழுவதும் ஒலிபரப்பும்.
தூர்தர்ஷன் சேனல்களில், எச்.டி தரத்தில் பிரம்மாண்ட கொண்டாட்டங்களை ஒளிபரப்புவதோடு, டி.டி நேஷனல் யூ டியூப் சேனல்களும் முழு ஒளிபரப்பையும் உங்கள் ஸ்மார்ட் போனுக்கு பிரம்மாண்டமாக கொண்டுவரும்.
முழுமையான ஒளிபரப்பை உறுதி செய்ய, குடியரசுத் தலைவர் நாட்டு மக்களுக்கு விடுக்கும் தகவல், பிரதமர் திரு நரேந்திர மோடியின் சுதந்திர தின உரை மற்றும் சுதந்திர தினத்தின் முழு கொண்டாட்டங்கள் பல மாநில மொழிகள் மற்றும் சைகை மொழிகளில், ஒளிபரப்ப பிரச்சார் பாரதி ஏற்பாடு செய்துள்ளது.
டிடி நேஷனல் யூ டியூப் சேனலில் மேலே குறிப்பிட்ட பல நேரடி நிகழ்ச்சிகளின் பட்டியல் கீழ்கண்ட இணைப்பில் கொடுக்கப்பட்டுள்ளது.
https://www.youtube.com/playlist?list=PLUiMfS6qzIMxGJdFoUqwuo7C8UBF6w1F7
நித்தி ஆயோக்
இந்தியாவில் மகளிர் தொழில்முனைவோரின் மேம்பாட்டிற்காக நிதி ஆயோக், சிஸ்கோ கைகோர்ப்பு
நாடு முழுவதும் உள்ள மகளிர் தொழில்முனைவோருக்கு அதிகாரம் அளிக்கும் வகையில் நிதி ஆயோக்கும், சிஸ்கோவும் மகளிர் தொழில்முனைவு தளத்தின் அடுத்த கட்டத்தை அறிமுகப்படுத்தியுள்ளன. டபிள்யூ ஈ பி நெக்ஸ்ட்  என்று பெயரிடப்பட்டுள்ள இந்தத் தளம், சிஸ்கோவின் தொழில்நுட்பம் மற்றும் பணி அனுபவத்தால் நாடு முழுவதும் உள்ள பெண்களால் நடத்தப்படும் வர்த்தகங்களின் எண்ணிக்கையை அதிகரிக்க உதவிகரமாக இருக்கும்.
நிதி ஆயோக் தலைவரும் நிர்வாக இயக்குநருமான திரு அமிதாப் கண்ட், மூத்த ஆலோசகர் திருமிகு அன்னா ராய், சிஸ்கோவின் நிர்வாக துணைத் தலைவர் திருமிகு மரியா மார்டினே, சிஸ்கோ இந்தியாவின் தலைவர் திருமிகு டெய்சி சிட்டிலபில்லி, மேலாண் இயக்குநர் திரு ஹரி கிருஷ்ணன் ஆகியோரும் இந்தத் துவக்க நிகழ்ச்சியில் கலந்து கொண்டார்கள்.
பலதரப்பட்ட பின்னணியிலிருந்து வரும் பெண்களை ஒன்றிணைத்து அவர்கள் ஏராளமான தளங்களை அணுகவும், ஆதரவைப் பெறுவதற்காகவும், கற்பதற்கான வாய்ப்புகளை அளிப்பதற்காகவும் கடந்த 2017- ஆம் ஆண்டு முதன்முறையாக டபிள்யு ஈ பி தளத்தை நிதி ஆயோக் அறிமுகப்படுத்தியது. இந்த முயற்சிகளை அதிகப்படுத்தும் குறிப்பிடத்தக்க நடவடிக்கையாக டபிள்யூ ஈ பி நெக்ஸ்ட் தற்போது தொடங்கப்பட்டுள்ளது.
நிகழ்ச்சியில் பேசிய திரு அமிதாப் கண்ட், இதுபோன்ற முயற்சிகளில் இந்திய அரசும் தனியார் துறையினரும் இணைந்து பணியாற்றுவதன் மூலம் ஆண்களுக்கும் பெண்களுக்கும் சமமான வாய்ப்பு உருவாகி, புதிய இந்தியாவின் தொலைநோக்குப் பார்வை நிறைவேறும் என்ற தமது நம்பிக்கையை வெளிப்படுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1749197
---
(Visitor Counter : 200
பாதுகாப்பு அமைச்சகம்
மத்திய பாதுகாப்பு அமைச்சர், ஜெர்மனி பாதுகாப்பு அமைச்சருடன் இருதரப்பு தொழில்துறை நட்புறவை உள்ளடக்கிய பாதுகாப்பு ஒத்துழைப்பை மேம்படுத்துவது குறித்து பேச்சு
மத்திய பாதுகாப்பு அமைச்சர் திரு ராஜ்நாத் சிங், ஜெர்மனி பாதுகாப்பு அமைச்சர் திரு போரிஸ் பிஸ்டோரியசுடன் புதுதில்லியில் இன்று  பேச்சுவார்த்தை நடத்தினார். அப்போது இருநாடுகளுக்கிடையே மேற்கொள்ளப்பட்டு வரும் ராணுவ ஒத்துழைப்பு நடவடிக்கைகள், இருதரப்பு தொழில்துறை நட்புறவை உள்ளடக்கிய பாதுகாப்பு ஒத்துழைப்பை மேம்படுத்தும் நடவடிக்கைகள் ஆகியவை குறித்து இருநாட்டு அமைச்சர்களும் விவாதித்தனர்.
பாதுகாப்பு உபகரண உற்பத்தித்துறையில் புதிய வாய்ப்புகள் இருப்பதை எடுத்துரைத்த ராஜ்நாத் சிங், தமிழ்நாடு மற்றும் உத்தரப்பிரதேசத்தில் இரண்டு பாதுகாப்பு தொழில் வழித்தடங்களில் ஜெர்மனி முதலீடு செய்வதற்கான வாய்ப்புகள் குறித்து சுட்டிக்காட்டினார்.
மேலும் இந்தியா- ஜெர்மனி இடையேயான நட்புறவின் அடிப்படையிலான ஒத்துழைப்பு, இலக்குகளை பகிர்ந்துகொள்ளுதல், திறன்மிக்க பணிக்குழு, உயர் தொழில்நுட்பம் மற்றும் முதலீட்டு வாய்ப்புகள் குறித்து விவாதிக்கப்பட்டது.
கடந்த 2000 ஆண்டு முதல் கடைப்பிடிக்கப்பட்டு வரும் இந்தியா- ஜெர்மனி இடையேயான செயல்திட்ட நட்புறவை பலப்படுத்த ஏதுவாக கடந்த 2011-ம் ஆண்டு அரசு தலைமைகள் சார்பிலான ஆலோசனைகள் மேற்கொள்ளப்பட்டதை நினைவுகூர்ந்தார். பாதுகாப்பு செயலாளர் கிரிதர் அரமனே, முப்படைகளின் தலைமைத் தளபதி ஜெனரல் அனில் சௌகான் உள்ளிட்டோர் இருதரப்பு பிரதிநிதிகள் மட்டத்திலான கூட்டத்தில் பங்கேற்றனர். ஜெர்மனி சார்பில் அந்நாட்டு பாதுகாப்பு துறை செயலாளர் பெனிடிக் ஜிம்மர், இந்தியாவுக்கான ஜெர்மனி தூதர் மற்றும் மூத்த அதிகாரிகளும் பங்கேற்றனர்.
கடந்த 2015-ம் ஆண்டு முதல் தற்போதுவரை ஜெர்மனி பாதுகாப்பு அமைச்சர் இந்தியா வருவது இதுவே முதல்முறையாகும்.
பாதுகாப்பு புத்தாக்கங்கள் துறை சார்பில் ஐஐடி புதுதில்லியில் ஏற்பாடு செய்யப்பட்டுள்ள நிகழ்ச்சியில் ஜெர்மனி அமைச்சர் போரிஸ் பிஸ்டோரியஸ் பங்கேற்கவுள்ளார்.
பாதுகாப்பு அமைச்சகம்
“அமைதி இயக்கம் - 2021” எனும் ஷாங்காய் ஒத்துழைப்பு அமைப்பு பயிற்சியின் ஆறாவது பதிப்பு ரஷ்யாவில் உள்ள ஒரென்பர்கில் தொடங்கியது
ரஷ்யா நடத்தும் “அமைதி இயக்கம் - 2021” எனும் ஷாங்காய் ஒத்துழைப்பு அமைப்பு பயிற்சியின் ஆறாவது பதிப்பு தென் மேற்கு ரஷ்யாவில் உள்ள ஒரென்பர்க் பகுதியில் இன்று தொடங்கியது. ஷாங்காய் ஒத்துழைப்பு அமைப்பு நாடுகளுக்கிடையே நெருக்கமான உறவுகளை உருவாக்குவதும், ராணுவ தலைமைகளின் திறமைகளை மேம்படுத்துவதும் இந்த பயிற்சியின் நோக்கமாகும்.
இந்திய ராணுவம் மற்றும் விமானப்படையை சேர்ந்த 200 வீரர்கள் இதில் பங்கேற்றுள்ளனர். அனைத்து படையினரின் அணிவகுப்பு, தொடக்க விழாவில் கண்கவர் வகையில் அமைந்திருந்தது.
ரஷ்ய பாதுகாப்பு படைகளின் மத்திய ராணுவ மாவட்ட தளபதி கர்னல் ஜெனரல் அலெக்சாண்டர் பாவ்லோவிச் லாபின் படையினரிடையே உரையாற்றினார். ஷாங்காய் ஒத்துழைப்பு அமைப்பின் அனைத்து உறுப்பு நாடுகளின் படைகளும் பங்குபெறும் இந்த பயிற்சியின் அடிப்படையாக பயங்கரவாத எதிர்ப்பு நடவடிக்கைகள் அமைந்துள்ளன.
அடுத்த சில நாட்களில், படையினர் பயிற்சிகளை இணைந்து மேற்கொள்வார்கள். இதைத் தொடர்ந்து நிறைவு நிகழ்ச்சி நடைபெறும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1756433